**TÖÖLEPING NR**

Käesolev tööleping on sõlmitud XX.XX.201X. a Asukoht

**Firma nimi**, registrikood XXXXXX, asukoht Aadress (edaspidi nimetatud Tööandja), keda esindab juhatuse liige Eesnimi Perenimi, isikukood XXXXXXX,

ja **Nimi,** isikukood, aadress (edaspidi nimetatud Töötaja), Tööandja ja Töötaja edaspidi eraldi ja koos nimetatud vastavalt ka Pool või Pooled, sõlmivad käesoleva töölepingu alljärgnevatel tingimustel:

1. **Töölepingu tähtaeg**
   1. Tööleping on sõlmitud **tähtajaliselt/tähtajatult**.
   2. Töötaja asub tööle **xx.xx.20xx**. a.
   3. Töötaja töölevõtmisel kohaldatakse Töötajale katseaega pikkusega **4 kuud**.
   4. Töötaja töösuhte kestust Tööandja juures arvestatakse alates xx.xx.20xx a.
2. **Tööaeg**
   1. Töötaja asub tööle **x** tööajaga. Tööaja kestuseks on arvestuslikult **x** tundi päevas ja **x** tundi seitsmepäevase ajavahemiku jooksul.
   2. Tööaja algus ja lõpp ning tööpäevasisesed vaheajad on kehtestatud töökorralduse reeglites.
   3. Kui esineb asjaolu, mis takistab Töötajal tööle asumast või tööd jätkamast, teavitab Töötaja sellest esimesel võimalusel Tööandjat. Ajutise töövõimetuse korral teavitab Töötaja Tööandjat sellest ning võimaluse korral ajutise töövõimetuse eeldatavast kestusest esimesel võimalusel, kuid hiljemalt selle tööpäeva alguseks, mil Töötajal ei ole võimalik tööle asuda.
3. **Töö sisu ja töö tegemise koht**
   1. Töötaja asub tööle **......** ametikohale. Töölepingule alla kirjutades kinnitab Töötaja, et tal on olemas vajalik kvalifikatsioon eelpool nimetatud ametikohal töötamiseks ja Töölepingus sätestatud kohustuste täitmiseks.
   2. Töötaja on kohustatud täitma järgmisi põhilisi tööülesandeid:
      1. ….
      2. ….
      3. ….
      4. Töötaja täidab otsese juhi poolt antud ühekordseid ülesandeid ja teavitab teda koheselt tööd takistavatest teguritest.
      5. Eeltoodud Töötaja põhilised tööülesanded ei välista nendega seotud ülesannete täitmist Töötaja poolt Tööandja korraldusel.
   3. Tööülesandeid annab ja nende täitmist kontrollib **Vahetu Juht** (nt projekti X.X.X projektijuht).
   4. Töötaja kohustub vältima igasuguseid tegusid või tegematajätmisi, mis võiksid ohustada Tööandja head mainet, kontakte, kliendisuhteid, turupositsiooni või majandushuve või tekitada kahju Tööandjale, teistele töötajatele, Tööandja klientidele või kolmandatele isikutele.
   5. Töötaja töö tegemise koht on **Tartu/Tallinn/Muu**.
4. **Töötasu**
   1. Töötaja töötasu on **....** eurot kuus (brutotasu).
   2. Töötasu makstakse ülekandega Töötaja isiklikule arvelduskontole üks kord kuus töötasu maksmise aluseks olevale kalendrikuule järgneva kuu 5-ndaks kuupäevaks. Töötasu maksmise teostamiseks kohustub Töötaja teatama Tööandjale oma arvelduskonto numbri.
   3. Töötaja töötasust peetakse kinni töötasustamisega seotud riiklikud maksud ja maksed ning töötasu arvutatakse vastavalt ettevõttes kehtivale korrale.
5. **Puhkus**
   1. Töötaja põhipuhkuse kestus on **28** (kakskümmend kaheksa) **kalendripäeva kalendriaasta kohta.**
   2. Töötajale antakse lisaks põhipuhkusele täiendavat puhkust vastavalt kehtivatele õigusaktidele.
6. **Poolte kohustused**
   1. Töötaja on kohustatud Töölepingu kehtivuse ajal ning pärast Töölepingu lõppemist hoidma saladuses Tööandja äri- ja tootmissaladusi (edaspidi nimetatud Tööandja ärisaladused), mis on Töötajale usaldatud või talle teatavaks saanud seoses tema töökohustuste täitmisega või muul moel ning mis ei ole avalikult kättesaadavad.
   2. Tööandja ärisaladuste hulka kuuluvad muuhulgas järgmised andmed Tööandja kohta:
      1. sõlmitud ja sõlmitavate lepingute poolte, sisu ja tingimuste kohta;
      2. äriplaanide, strateegiate, arengukavade, tulevikuplaanide, analüüside, turu-uuringute kohta;
      3. töötajatega seotud kõikide andmete kohta, sealhulgas nende töötasu tingimuste kohta (töötasu suurus, selle arvestamise meetodid, maksetingimused jne);
      4. klientide, äripartnerite ning nende tegevust kajastavad andmed, mis on Töötajale teatavaks saanud seoses antud lepingu täitmisega;
      5. majandustulemuste kohta (finantsmajanduslik seis, raamatupidamisandmed, sh andmed käibe kohta jms) ulatuses, milles need ei ole avalikult kättesaadavad;
      6. kaupade ning teenuste hinna kujunemise kohta;
      7. tark- ja riistavaraga seonduva teabe, arvutiprogrammide, salasõnade, algoritmide, koodide jms kohta;
      8. töötajate või Tööandja lepingupartnerite poolt välja töötatud ideede, protsesside, skeemide, leiutiste ja muude tehniliste, äriliste, finantsalaste või tootearenduste plaanide ja teostuste kohta;
      9. juhtorganite otsused ja korraldused;
      10. mis tahes muu informatsioon, mille Töötaja on saanud töölepingu kehtivuse ajal seoses tööülesannete täitmisega ning mille saladuses hoidmiseks on Tööandjal õigustatud huvi.
   3. Töölepingu punktis 6.1 nimetatud kohustuse rikkumine Töötaja poolt loetakse töölepingu oluliseks rikkumiseks, mis võib olla aluseks Tööandja poolt etteteatamise tähtaega rakendamata töölepingu erakorralisele ülesütlemisele. Olenemata sellest, kas Tööandja otsustab töölepingu üles öelda või mitte, on Töötaja punktis 6.1 sätestatud kohustuse rikkumise korral kohustatud tasuma Tööandjale tema nõudel leppetrahvi ühekordse kuutöötasu ulatuses. Lisaks leppetrahvile kohustub Töötaja hüvitama Tööandja ärisaladuste hoidmise kohustuse rikkumisega Tööandjale tekitatud kahju osas, mida leppetrahv ei kata. Töötaja maksab Tööandjale käesolevas punktis nimetatud leppetrahvi ja hüvitab leppetrahvi ületava kahju 10 tööpäeva jooksul arvates Tööandjalt vastavasisulise nõude saamisest. Käesoleva punkti kohaselt Töötaja poolt leppetrahvi maksmine ja Tööandjale kahju hüvitamine ei vabasta Töötajat töölepingu punktis 6.1 nimetatud kohustuse täitmisest.
   4. Töötaja on tutvunud ettevõtte töökorralduse reeglitega ja kohustub neid täitma.
7. **Töölepingu ülesütlemise etteteatamise tähtajad**
   1. Töölepingu ülesütlemisel lähtuvad Pooled Eesti Vabariigi töölepingu seadusega ettenähtud üldistest etteteatamise tähtaegadest.
8. **Lõppsätted**
   1. Käesoleva töölepingu sätestamata küsimustes juhinduvad Pooled Eesti Vabariigis kehtivast töölepingu seadusest ja sellest tulenevatest õigusaktidest.
   2. Käesolev tööleping on koostatud kahes võrdset juriidilist jõudu omavas eksemplaris, millest üks jääb Töötajale ning teine Tööandjale.
   3. Käesolev tööleping loetakse sõlmituks, kui Pooled on töölepingule alla kirjutanud või Töötaja on tööle lubatud.

**9. Intellektuaalne omand**

* 1. Intellektuaalse omandi õigused kõigile intellektuaalse omandi objektidele (sealhulgas mistahes eskiisidele, projektidele ja muudele objekti loomise vaheetappide resultaatidele), mis on valmistatud või loodud Töötaja poolt arvates Tööandja juures tööle asumisest (sh juhul, kui töösuhe algas enne Töölepingu sõlmimist) kas (I) tööülesannete täitmise käigus või sellega seoses, (II) tööajal või (III) Tööandjale kuuluvaid töövahendeid, oskusteavet või muud Tööandjale kuuluvat materiaalset või immateriaalset vara kasutades, kuuluvad alates nende loomise hetkest Tööandjale, kaasa arvatud õigused neile intellektuaalse omandi objektidele, mille suhtes kehtestatakse registreeringud või  muud kaitsemeetmed pärast käesoleva Lepingu lõppemist või lõpetamist. Juhul, kui seaduse nõuetest tulenevalt ei saa õigused kuuluda Tööandjale ning seadusest tulenevalt jäävad need kuuluma Töötajale (nt autori isiklikud õigused), siis annab Töötaja alates vastavate objektide loomise hetkest Tööandjale loa (ainulitsentsi) vastavate õiguste teostamiseks maksimaalses seadusega lubatud mahus.
  2. Mõjutamata mingil viisil punktis 9.1 toodud üldreegli kehtivust, lepivad Pooled võimalike vaidluste vältimiseks käesolevaga sõnaselgelt kokku, et Töötaja:
     1. loovutab alates loomise hetkest Tööandjale kõik varalised autoriõigused mistahes teostele autoriõiguse seaduse tähenduses (sealhulgas, kuid mitte ainult, arvutiprogrammidele, arvutigraafikale ja -disainile, spetsifikatsioonide, juhendmaterjalidele ja muudele kirjalikele töödele jne, samuti teoste loomise vaheetappide resultaatidele), mis on valmistatud või loodud Töölepingu punktis 9.1 sätestatud korras; ja
     2. annab Tööandjale loa (ainulitsentsi) ülal punktis (i) nimetatud teostega seotud autori kõigi isiklike õiguste teostamiseks (sealhulgas, kuid mitte ainult, õiguse teha teistel töötajatel või kolmandatel isikutel teostes mistahes muudatusi ja täiendusi, õiguse lisada teostele teiste autorite teoseid, õiguse Tööandjale otsustada, kas Tööandja näitab teose kasutamisel autori kodanikunime või mitte jne), kusjuures vastav luba (ainulitsents) on antud all-lubade (all-litsentside) andmise õigusega ning kehtib kuni autoriõiguse seaduses sätestatud autori isiklike õiguste kehtivuse tähtaja lõppemiseni ja Töötajal puuduvad igasugused alused vastava loa (ainulitsentsi) ennetähtaegseks lõpetamiseks; ning
     3. annab Töölepingu punktis 9.1 sätestatud korras valmistatud või loodud leiutiste, tööstusdisainilahenduste või muude intellektuaalse omandi objektide suhtes Tööandjale õiguse taotleda patendi või kasuliku mudeli või tööstusdisainilahenduse või muu intellektuaalse omandi registreeringut  ja saada patendi-, kasuliku mudeli, töötusdisainilahenduse või muu intellektuaalse omandi täieõiguslikuks omanikuks.
  3. Tööandjal on õigus Töölepingu alusel temale loovutatavaid või temale loa (litsentsi) alusel üleantavaid intellektuaalse omandi õigusi kasutada omal äranägemisel mistahes ajaliste, territoriaalsete või mistahes muude piiranguteta, sealhulgas on Tööandja õigustatud andma nimetatud õigusi üle mistahes kolmandatele isikutele, Töötajalt selleks eraldi nõusolekut küsimata.
  4. Töötaja annab käesolevaga Tööandjale nõusoleku tööülesannete täitmise korras teoste ja leiutiste loomisel autorikollektiivi kuulumiseks. Töötajal on õigus keelduda autorikollektiivi töös osalemisest vaid mõjuval põhjusel. Autorikollektiivis osalemise all mõeldakse Töötaja ja teiste autorite ühist loomingulist tegevust teose kui ühe jagamatu terviku või osadest koosneva teose, millest igaühel on iseseisev tähendus, loomisel.
  5. Pooled lepivad käesolevaga kokku, et kui mistahes ajahetkel (sh pärast   
     Töölepingu lõppemist) ilmneb, et Töölepingu 9. peatükis sätestatud õiguste Tööandjale ülemineku jõustamiseks või kehtimiseks on vajalik mistahes täiendava dokumendi allkirjastamine või mistahes muude formaalsuste täitmine, kohustub Töötaja vastavaid dokumente allkirjastama ja/või mistahes muid toiminguid tegema, tingimusel, et sellega ei kaasne Töötajale täiendavaid kulusid või kui sellised kulud kaasnevad, siis kohustub Tööandja need hüvitama.
  6. Töötaja kohustub tagama, et tema poolt tööülesannete käigus loodavad intellektuaalse omandi objektid on loodud tema poolt isiklikult, kahjustamata mistahes kolmanda isiku autori- või mistahes muid intellektuaalse omandi õigusi.
  7. Pooled lepivad käesolevaga kokku, et tasu Töölepingu 9. peatükis sätestatud õiguste Tööandjale andmise eest on arvestatud töötasu hulka ning Töötajal puudub õigus mistahes täiendavate tasude nõudmiseks, välja arvatud juhul, kui seadusest imperatiivselt tulenevalt on Tööandja kohustatud maksma täiendavaid tasusid.
  8. Töölepingu lõppemine mistahes alusel ei mõjuta käesolevaga sätestatud korras Tööandjale loovutatud intellektuaalse omandi õiguste Tööandjale kuuluvust või Tööandjale antud litsentside ja lubade kehtima jäämist.

**Poolte allkirjad:**

**Tööandja Töötaja**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eesnimi Perenimi Nimi